Public procurement notice: Contract Award Notice
Published: 2025-12-03
Buyer: HRVATSKA AGENCIJA ZA NADZOR FINANCIJSKIH USLUGA
Country: HR
Region: HR050
Contract type: Supplies
Procedure: Open procedure
CPV classification: 34110000: Passenger cars
Estimated value: 197158.2 EUR
Award criteria: price, quality

Technical requirements: Predmet nabave je sedam osobnih automobila putem operativnog leasinga, sukladno detaljnom opisu, vrstama i količinama određenim u Tehničkim specifikacijama i Troškovniku iz ove Dokumentacije o nabavi. Brojčana oznaka predmeta nabave i opis iz Jedinstvenog rječnika javne nabave (CPV): 34110000-1 Osobni automobili.
Osobni automobil mora biti novi  i nekorišten. Nije dozvoljeno nuditi testna ili demo vozila. 
Ponuđeni automobili moraju imati godinu proizvodnje 2025. ili noviju.
Ponuditelj je dužan nuditi isključivo cjelokupan predmet nabave iz ove Dokumentacije o nabavi.

Naručitelj ovom javnom nabavom obnavlja svoj vozni park. Vozni park Naručitelja se sastoji od ukupno 8 osobnih automobila, jedan je u vlasništvu naručitelja i starosti 8 godina, a temeljem trenutnog ugovora o javnoj nabavi/ugovora o leasingu Naručitelj raspolaže sa 6 osobnih automobila koji će u trenutku isteka postojećeg ugovora o javnoj nabavi/ugovora o leasingu biti starosti 8 godina.
Mjesto isporuke predmeta nabave je lokacija Naručitelja na adresi: Franje Račkoga 6, 10000 Zagreb.
Naručitelj kao kriterij određuje trajanje tvorničkog jamstva proizvođača, odnosno jamstva Ponuditelja na boju.
Ponuditelj se obvezuje da besplatno otkloniti kvarove i neispravnosti na originalnim mehaničkim, elektroničkim ili električnim dijelovima  automobilima za vrijeme trajanja ugovorenog jamstvenog roka putem ovlaštene servisne mreže za marku automobila u Republici Hrvatskoj, a koji su nastali greškom proizvođača ili Odabranog ponuditelja.

Tvorničko jamstvo treba pokrivati troškove otklanjanja materijalnih nedostataka/neispravnosti na originalnim mehaničkim, električnim, elektroničkim i limarskim dijelovima i automobila unutar ponuđenog razdoblja trajanja jamstva ili do ispunjenja kilometraže prema donjoj tablici, ovisno što nastupi ranije. Odabrani ponuditelj neće naplatiti ni rad u okviru otklanjanja nedostatka na gore navedenim dijelovima automobila.

Redovni servis i održavanje nisu pokriveni jamstvom. 

Jamstvo se ne odnosi na komponente koje se troše i habaju kao što su:
- kočne obloge,  diskovi i pločice, potisni ležajevi spojke, potisne ploče spojke i lamele, gume, metvice brisača i gumice, pomoćno pogonsko remenje, remenje razvoda i višestruko klinasto remenje, obloge unutrašnjosti i vanjštine, brtve na vratima, lajsne, prekrivače i naslone sjedala, prekrivače poda, lom stakla zbog vanjskog utjecaja, grijače prozora nastalih zbog naknadnih oštećenja, svjećice, ispušne cijevi, baterije za daljinske upravljače, osigurače, žarulje svjetala (ne uključujući LED svjetla)
-filtri, brtve i raznovrsne potrepštine ili potrošne tekućine za ’nadolijevanje’, što uključuje, ali nije ograničeno na ulja, plinove, rashladno sredstvo motora, tekućinu za kočnice, tekućinu za pranje vjetrobrana i antifriz, pokriveno je samo kada se koriste kao dio jamstvenog popravka na drugoj komponenti, pod uvjetom da nije vrijeme za zamjenu stavki održavanja prema zahtjevima rasporeda servisa.

Ukoliko se utvrdi da nedostatak na vozilu, koji je pokriven jamstvom, nije moguće otkloniti, Ponuditelj je tijekom cijelog trajanja ugovora o javnoj nabavi obvezan Naručitelju osigurati drugi automobil istih ili boljih tehničkih i uporabnih karakteristika, te u istom ili boljem stanju očuvanosti od automobila koje je potrebno zamijeniti. Zamjenski automobil mora imati manji broj prijeđenih kilometara od automobila koje je predmet leasinga.

VAŽNO:  Tvorničko jamstvo anti-perforaciju je najmanje 5 godina od isporuke Naručitelju.
VAŽNO: Tvorničko jamstvo na boju je minimalno tri godine. Naručitelj u ponderu za četvrtu i petu godinu jamstva traži jamstvo Ponuditelja na boju.  Produženo jamstvo koje preuzima Ponuditelj korisno je za Naručitelja jer osigurava zaštitu vozila i nakon isteka tvorničkog jamstva, smanjuje potencijalne troškove održavanja te pruža dodatnu sigurnost Naručitelju u pogledu kvalitete i trajnosti isporučenih automobila.
Naručitelj dodatno napominje da DoN-om propisano kako je Naručitelj dužan pažnjom dobrog gospodarstvenika, obavljati sve potrebno redovno održavanje objekta leasinga u ovlaštenim servisima marki automobila za koje će se ugovoriti leasing, te stalno voditi brigu o besprijekornom, funkcionalnom i za promet sigurnom stanju objekta leasinga" (Upute za ponuditelje, točka 4.5.Uvjeti za izvršenje).

Naručitelj je za Automobil Tip 1 predvidio veću kilometražu za trajanje jamstva obzirom da je predviđena kilometraža navedenog vozila 40.000 kilometara godišnje. 

Trajanje tvorničkog jamstva je od datuma isporuke vozila Naručitelju, odnosno preuzimanja vozila. Preuzimanje vozila potvrđuje se potpisom Zapisnika o preuzimanju vozila.
Komercijalni uvjeti jamstva proizvođača primjenjivi su u onom dijelu koji nije u suprotnosti s uvjetima iz ove Dokumentacije o nabavi.
Naručitelj će dodijeliti dodatne bodove za razvijenost ovlaštene servisne mreže za ponuđenu marku vozila koja se nudi na području Grada Zagreba i Zagrebačke županije.
Minimalni uvjet je najmanje jedan ovlašteni servis za svaku ponuđeni marku automobila u ponudi na području Grada Zagreba i Zagrebačke županije, dok će se svi dodatni ovlašteni servisi bodovati prema tablici ispod.
Iskustvo pokazuje da ovlašteni servisi često ne mogu preuzeti više vozila odjednom, što može uzrokovati zastoje i veću opterećenost jedinog vozača - dostavljača. Korištenjem kriterija želi se osigurati dovoljno servisa na području Zagreba i Zagrebačke županije radi bržeg, fleksibilnijeg i istodobnog održavanja voznog parka, a čime se osigurava ekonomično i svrsishovito trošenje javnih sredstava.
Predmetni automobil nije objekt trenutnog važećeg ugovora o javnoj nabavi (preostalih 6  automobila je) te je što ranije isporuka isporuka navedenog navedenog automobila iznimno važna radi osiguranja kontinuiteta obavljanja službenih zadataka i raspoloživosti voznog parka za potrebe Hanfe, a kako bi se osiguralo ekonomično i svrsishovito trošenje javnih sredstava.

Rok isporuke računa se od dana izvršnosti Odluke o odabiru (vidjeti članak 307. ZJN 2016). 
Krajnji rok isporuke navedenog automobila je 30. travnja 2026. godine.

Napomena:
U Troškovniku je Automobil Tip 1 unesen minimalni broj mjeseci trajanja ugovora (60), a kako bi se osigurala usporedivost ponuda. Vidjeti više u DON-u, dio "Kriterij za odabir ponude", točka 2.4. "Rok isporuke za Automobil Tip 1" te dio "Upute za ponuditelje" Točka 4.5. "Izmjene ugovora".


Winner: BKS - leasing Croatia d.o.o.
Award value: 197158.2
Number of bids: 7